CELEX: 31990R0894
Language: el
Date: 1990-04-06
Title: Κανονισμός (ΕΟΚ) αριθ. 894/90 της Επιτροπής της 6ης Απριλίου 1990 για τον καθορισμό ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις φράουλες και για τροποποίηση του κανονισμού (ΕΟΚ) αριθ. 776/90

Avis juridique important

|

31990R0894

Κανονισμός (ΕΟΚ) αριθ. 894/90 της Επιτροπής της 6ης Απριλίου 1990 για τον καθορισμό ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις φράουλες και για τροποποίηση του κανονισμού (ΕΟΚ) αριθ. 776/90  

Επίσημη Εφημερίδα αριθ. L 092 της 07/04/1990 σ. 0038 - 0039

***** ΚΑΝΟΝΙΣΜΟΣ (ΕΟΚ) αριθ. 894/90 ΤΗΣ ΕΠΙΤΡΟΠΗΣ  της 6ης Απριλίου 1990  για τον καθορισμό ορισμένων προσθέτων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις φράουλες και για τροποποίηση του κανονισμού (ΕΟΚ) αριθ. 776/90  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 3210/89 του Συμβουλίου της 23ης Οκτωβρίου 1989 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές νωπών οπωροκηπευτικών (1), και ιδίως το άρθρο 9,  Εκτιμώντας:  ότι ο κανονισμός (ΕΟΚ) αριθ. 816/89 της Επιτροπής (2) καθόρισε τον κατάλογο των προϊόντων που υπάγονται στο συμπληρωματικό μηχανισμό που εφαρμόζεται στις συναλλαγές στον τομέα των οπωροκηπευτικών, από την 1η Ιανουαρίου 1990· ότι οι φράουλες εμφαίνονται μεταξύ των προϊόντων αυτών·  ότι ο κανονισμός (ΕΟΚ) αριθ. 3944/89 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 245/90 (4), θέσπισε τις λεπτομέρειες εφαρμογής του συμπληρωματικού μηχανισμού στις συναλλαγές νωπών οπωροκηπευτικών, εφεξής ονομαζομένου «ΣΜΣ»·  ότι ο κανονισμός (ΕΟΚ) αριθ. 776/90 της Επιτροπής (5) καθόρισε για τις φράουλες μια περίοδο ΙΙΙ, κατά την έννοια του άρθρου 2 του κανονισμού (ΕΟΚ) αριθ. 3210/89, για τον Απρίλιο, και καθόρισε, επίσης, τα ενδεικτικά ανώτατα όρια που προβλέπονται από το άρθρο 83 της πράξης προσχώρησης για κάθε εβδομάδα κατά τη διάρκεια της περιόδου αυτής·  ότι, επιπλέον, μετά την πείρα που αποκτήθηκε και τις πλέον πρόσφατες προβλέψεις αποστολής, υπάρχουν σοβαροί κίνδυνοι διαταραχών, με την παρούσα συγκυρία, κατά τη διάρκεια της τρίτης και τέταρτης εβδομάδας του μηνός· ότι πρέπει, σε εφαρμογή του άρθρου 6 του κανονισμού (ΕΟΚ) αριθ. 3210/89, να θεσπιστεί ότι τα έγγραφα εξόδου εκδίδονται μέχρι των ανωτάτων ορίων που καθορίστηκαν για την τρίτη και τέταρτη εβδομάδα του μηνός και να εφαρμοστούν οι λεπτομέρειες που καθορίζονται για την υποβολή των αιτήσεων και την κατανομή των διαθέσιμων ποσοτήτων στα άρθρα 5 και 7 του κανονισμού (ΕΟΚ) αριθ. 3944/89· ότι πρέπει να καθοριστεί, επίσης, το ποσοστό των ποσοτήτων που θα χορηγηθούν στους παραδοσιακούς και στους μη παραδοσιακούς εμπορικούς φορείς·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τις φράουλες που υπάγονται στον κωδικό ΣΟ 0810 10 90:  1. Τα έγγραφα εξόδου που αναφέρονται στο άρθρο 5 του κανονισμού (ΕΟΚ) αριθ. 3210/89 εκδίδονται από τις αρμόδιες ισπανικές αρχές, μέχρι τις ποσότητες που καθορίζονται στο παράρτημα του κανονισμού (ΕΟΚ) αριθ. 776/90, για τις εβδομάδες από 16 έως 22 Απριλίου και από 23 έως 29 Απριλίου 1990, με τους όρους του παρόντος άρθρου.  2. Οι αιτήσεις πιστοποιητικών εξόδου υποβάλλονται σύμφωνα με το άρθρο 5 του κανονισμού (ΕΟΚ) αριθ. 3944/89. Εντούτοις για την εβδομάδα από 16 έως 22 Απριλίου 1990, οι απαιτήσεις υποβάλλονται στις 10 Απριλίου πριν από την ώρα 12.00.  3. Η έκδοση των πιστοποιητικών εξόδου πραγματοποιείται σύμφωνα με το άρθρο 5 του κανονισμού (ΕΟΚ) αριθ. 3944/89. Εντούτοις, για τις αποστολές της εβδομάδας από 16 έως 22 Απριλίου 1990, η έκδοση πραγματοποιείται το αργότερο στις 11 Απριλίου 1990.  4. Εφαρμόζεται το άρθρο 7 του κανονισμού (ΕΟΚ) αριθ. 3944/89. Το ποσοστό των ποσοτήτων που επιφυλάσσονται στους παραδοσιακούς οικονομικούς φορείς καθορίζεται σε 90 %, με την επιφύλαξη της εφαρμογής της παραγράφου 1 του δευτέρου εδαφίου του προαναφερθέντος άρθρου.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Απριλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 312 της 27. 10. 1989, σ. 6.  (2) ΕΕ αριθ. L 86 της 31. 3. 1989, σ. 35.  (3) ΕΕ αριθ. L 379 της 28. 12. 1989, σ. 20.  (4) ΕΕ αριθ. L 27 της 31. 1. 1990, σ. 14.  (5) ΕΕ αριθ. L 83 της 30. 3. 1990, σ. 87.